## Rješenje Agencije za zaštitu tržišnog natjecanja klasa UP/I 030-02/2001-01/48 od 29. travnja 2003.

### NN 125/2003 (2.8.2003.), Rješenje Agencije za zaštitu tržišnog natjecanja klasa UP/I 030-02/2001-01/48 od 29. travnja 2003.

# AGENCIJA ZA ZAŠTITU TRŽIŠNOG NATJECANJA

1812

Na
temelju članka 23., članka 24., članka 27. stavka 1. i članka 29. stavka 1.
Zakona o zaštiti tržišnog natjecanja (»Narod­ne novine«, broj: 48/95, 52/97 i
89/98), u upravnoj stvari ocjene prijave namjere provedbe koncentracije
poduzetnika, a po prijavi poduzetnika Mercator- H d.o.o., sa sjedištem u
Velikoj Gorici, Hrvatske bratske zajednice 1 (prije: Mercator Pula d.o.o., sa
sje­dištem u Puli, Šijanska cesta 1.), radi stjecanja većinskog udjela i
većinskog prava odlučivanja u temeljnom kapitalu poduzetnika Sloboda d.d., sa
sjedištem u Velikoj Gorici, Hrvatske bratske zajednice 1 ravnatelj Agencije za zaštitu
tržišnog natjecanja donosi

## RJEŠENJE

I.
Ocjenjuje se dopuštenom koncentracija poduzetnika Mercator- H d.o.o., sa
sjedištem u Velikoj Gorici, Hrvatske bratske zajednice 1 (prije: Mercator Pula
d.o.o., sa sjedištem u Puli, Šijanska cesta 1.) i poduzetnika Sloboda d.d., sa
sjedištem u Velikoj Gorici, Hrvatske bratske zajednice 1.

II.
Koncentracija poduzetnika iz točke 1. izreke ovog rješenja upisuje se u Upisnik
o koncentracijama.

III.
Ukida se privremeno rješenje pod poslovnim brojem, klasa: UP/I 030-02/2001-01/48,
urbroj: 580-02-03-21-38 od 14. travnja 2003.

IV.
Poduzetnik Mercator- H d.o.o., sa sjedištem u Velikoj Gorici, Hrvatske bratske
zajednice 1. obveznik je plaćanja upravne pristojbe u iznosu od 255.000,00
kuna.

V. Ovo
rješenje bit će objavljeno u »Narodnim novinama«.

Obrazloženje

I.
Poduzetnik Mercator Pula d.o.o., sa sjedištem u Puli, Šijanska cesta 1 (dalje:
Mercator), dostavio je 1. lipnja 2001., Agenciji za zaštitu tržišnog natjecanja
(dalje: Agencija), podnesak o prijavi namjere provedbe koncentracije
poduzetnika, koja je trebala nastati stjecanjem većinskog udjela u temeljnom
kapitalu i većinskog prava odlučivanja u poduzetniku Sloboda d.d., sa sjedištem
u Velikoj Gorici, Hrvatske bratske zajednice 1 (dalje: Sloboda) od strane
podnositelja prijave.

Prijava
namjere provedbe koncentracije (dalje: Prijava) podnesena je Agenciji radi
ocjene njene dopuštenosti i upisa u Upisnik o koncentracijama, sukladno odredbi
članka 23. stavka 1. Zakona o zaštiti tržišnog natjecanja (dalje: ZZTN) i
članka 6. Pravilnika o načinu vođenja Upisnika o koncentracijama (Narodne
novine, broj: 30/97; dalje: Pravilnika).

S
obzirom da je prijava namjere provedbe koncentracije poduzetnika bila
nepotpuna, podnositelj prijave je istu više puta dopunjavao, podnescima od 28. rujna
2001., 2. listopada 2001., 13. kolovoza 2002., 3. listopada 2002., 19. prosinca
2002., 21. siječnja 2003., 6. veljače 2003., 17. ožujka 2003., 28. ožujka 2003.
i 31. ožujka 2003.

Stoga
se sukladno odredbi članka 23. stavka 1. ZZTN, kao dan podnošenja prijave
namjere provedbe koncentracije smatra dan 31. ožujka 2003.

II. U
postupku ocjene prijavljene koncentracije utvrđene su sljedeće činjenice:

1.
Sudionici koncentracije: tvrtka, sjedište i predmet poslovanja

a)
Mercator Pula d.o.o., Pula, Šijanska cesta 1

Prema
podacima Trgovačkog suda u Zagrebu, poduzetnik Mercator Pula d.o.o. registriran
je za obavljanje djelatnosti proizvodnje hrane i pića, kupnju i prodaju robe te
obavljanje trgovačkog posredovanja na domaćem i inozemnom tržištu, kupnju robe radi
daljnje prodaje trgovcima na malo, industrijskim, trgovačkim i profesionalnim
korisnicima te drugim trgovcima na veliko, posredovanje u kupnji odnosno
prodaji robe za treće osobe, kupnja robe radi daljnje prodaje stanovništvu za
osobnu potrošnju ili uporabu u kućanstvu i posredovanje u kupnji, odnosno
prodaji robe za treće osobe i drugo.

Poduzetnik
Mercator Pula d.o.o. obavlja poslovne aktivnosti trgovine na veliko i malo u
okviru trgovačkog centra u gradu Puli.

Treba
napomenuti da je poduzetnik Mercator Pula d.o.o. rješenjem Trgovačkog suda u
Zagrebu, broj: Tt- 01/3074, 2. srpnja 2001., promijenio tvrtku, sjedište i
naziv u Mercator - H d.o.o. za trgovinu i proizvodnju, sa sjedištem Zagrebu,
Radnička cesta 43.

Agencija
je također utvrdila da je rješenjem Trgovačkog suda u Zagrebu broj:
Tt-01/4112-2, 15. srpnja 2001., poduzetnik Mercator- H d.o.o. ponovo promijenio
sjedište, tako da nadalje posluje u Velikoj Gorici, Hrvatske bratske zajednice
1.

b)
Sloboda d.d., Velika Gorica, Hrvatske bratske zajednice 1

Prema
podacima Trgovačkog suda u Zagrebu, poduzetnik Sloboda d.d. registriran je
između ostalog za obavljanje djelatnosti trgovine na malo u nespecijaliziranim
prodavaonicama, trgovine na malo živežnim namirnicama u specijaliziranim
prodavaonicama, trgovina na malo farmaceutskim, toaletnim i sličnim
proizvodima, trgovina na malo tekstilom, trgovina na malo odjevnim predmetima,
obućom i kožnim proizvodima, trgovina na malo namještajem, električnim
aparatima za kućanstvo i drugo.

Poduzetnik Sloboda d.d. posjeduje i vlastitu
maloprodajnu mrežu na području grada Zagreba i njegove okolice, Karlovačke
županije, te Koprivničko-križevačke županije.

Strukturu
maloprodajnih objekata čine supermarketi, samoposluživanja, diskonti, cash
& carry, specijalizirane prodavaonice i jedna robna kuća. Poduzetnik
Sloboda d.d. osim navedenog ima u vlasništvu tri skladišta.

Agencija je uvidom u rješenje Trgovačkog suda u
Zagrebu broj Tt- 01/6109-4 od 15. studenoga 2001., utvrdila da je poduzetnik
Sloboda d.d. odlukom osnivača, preoblikovan iz dioničkog društva u društvo s
ograničenom odgovornošću.

Za potrebe ovog postupka, Agencija je uzela u obzir
djelatnost trgovine na malo proizvodima mješovite robe, kao područje djelovanja
u kojem su oba poduzetnika aktivna i koje je relevantno za postupak ocjene
prijavljene koncentracije.

2.
Pravni oblik koncentracije

Predmetna
koncentracija poduzetnika se odvijala u dvije faze. U prvoj fazi poduzetnik
Mercator je stekao većinski udjel u temeljnom kapitalu i većinsko pravo
odlučivanja u poduzetniku Sloboda.

U
drugoj fazi poduzetnik Mercator je pripojio poduzetnika Sloboda.

3.
Pravni temelj koncentracije

Pravni
temelj koncentracije predstavlja Ugovor o prijenosu dionica od 29. svibnja
2001., kojeg je poduzetnik Mercator sklopio sa svih 414 dioničara u poduzetniku
Sloboda. Na ovaj je način poduzetnik Mercator stekao u temeljnom kapitalu
poduzetnika Sloboda udjel od 81,10 posto.

Nadalje je poduzetnik Mercator objavio u »Narodnim
novinama«, broj: 53 od 13. lipnja 2001., ponudu za preuzimanje preostalih
dionica u poduzetniku Sloboda, a na temelju Zakona o postupku preuzimanja
dioničkih društava (»Narodne novine«, broj: 124/97).

Na ovaj način je poduzetnik Mercator stekao daljnjih
18,5 posto udjela u temeljnom kapitalu poduzetnika Sloboda, odnosno sa udjelom
u iznosu od 99,6 posto u temeljnom kapitalu stekao je većinski udjel i većinsko
pravo odlučivanja u poduzetniku Sloboda.

Temeljem Ugovora o pripajanju kojeg su, 15. studenoga
2001., sklopili poduzetnik Mercator (preuzimatelj) i poduzetnik Sloboda (pripojeno
društvo), na preuzimatelja je prešla sva imovina, prava i obveze poduzetnika
Sloboda.

4.
Struktura poslovnih udjela u temeljnom kapitalu sudionika koncentracije

4.1.
Prije provedbe koncentracije

a) Sloboda

Prije
provedbe predmetne koncentracije, uglavnom su mali dioničari, zaposlenici
poduzetnika Sloboda držali njegove tržišne udjele, dok je Hrvatski fond za
privatizaciju držao svega (…) posto udjela u temeljnom kapitalu poduzetnika
Sloboda.

b) Mercator

U
poduzetniku Mercator (…) posto udjela u temeljnom kapitalu držao je poduzetnik
Poslovni sistem Mercator d.d. sa sjedištem u Ljubljani, Republika Slovenija,
Dunajska cesta 107, a preostalih (…) posto udjela je držao poduzetnik
Intermercator GmbH Klagenfurt, Austrija.

Rečene
poslovne udjele poduzetnici Poslovni sistem Mercator d.d. Ljubljana i
Intermercator GmbH Klagenfurt su stekli temeljem Ugovora o prijenosu poslovnog
udjela sklopljenog s poduzetnikom Industrogradnja d.d. u prosincu 1999.

Agencija
je uvidom u dostavljenu dokumentaciju utvrdila da poduzetnik Mercator zajedno
sa ostalim povezanim društvima i maticom Poslovni sistem Mercator d.d.
Ljubljana čini Grupu Mercator. Grupa Mercator se bavi trgovinom na veliko i
malo proizvodima široke potrošnje.

Grupu Mercator
osim matice čine i njena povezana društva koja se bave proizvodnom i
ugostiteljskom djelatnošću.

Grupu
Mercator čine (…) društva kćeri, od kojih (…) djeluje na području Republike
Slovenije, a četiri u inozemstvu, među kojima je i poduzetnik Intermercator
GmbH iz Austrije.

Većina
društava kćeri su u (…) postotnom vlasništvu matice Poslovni sistem Mercator
d.d., dok u ostalim društvima, matica ima većinski udjel u njegovom temeljnom
kapitalu.

Grupa
Mercator ima (…) maloprodajnih jedinica na čitavom teritoriju Republike
Slovenije, kao i razvijenu mrežu franšiznih prodavaonica.

Strukturu
prodajnih objekata Grupe Mercator čine hipermarketi, supermarketi, diskonti,
cash & carry, te između ostalog i ugostiteljski objekti.1

c) Poslovni sistem Mercator d.d.

Strukturu
poslovnih udjela u poduzetniku Poslovni sistem Mercator d.d. čini deset
najvećih dioničara sa udjelom većim od (…) posto u njegovom temeljnom kapitalu.
Treba napomenuti da od deset gore navedenih dioničara, četiri čine članovi
uprave poduzetnika Poslovni sistem Mercator d.d. sa udjelom od (…) posto.2

Struktura udjela u temeljnom kapitalu poduzetnika
Poslovni sistem Mercator d.d. prikazana je u Tablici 1.

Tablica
1.

Dioničar                                             Udjel
(%)

Kapitalska družba PIZ d.d.                   (…)

Slovenska odškodninska družba d.d.      (…)

Atena 1, sklad d.d.                               (…)

PID Kmečka družba d.d.                      (…)

Triglav Steber I PID d.d.                      (…)

Emona obala Koper d.d.                       (…)

Zavarovalnica Triglav d.d.                    (…)

NFD 1 Investicijski sklad d.d.                (…)

Zoran Jankovič                                    (…)

Pomurska investicijska družba 1 d.d.      (…)

Ostali
(…)

Ukupno
(…)

Izvor i
obrada podataka: Agencija za zaštitu tržišnog natjecanja, Odjel za
istraživanje, analitiku i informatiku

if !supportEmptyParas endif

4.2.
Nakon provedbe koncentracije

a) Sloboda

Nakon provedbe
koncentracije, poduzetnik Mercator ima sedam temeljnih uloga u temeljnom
kapitalu poduzetnika Sloboda. Struktura udjela u temeljnom kapitalu Slobode
prikazana je u sljedećoj tablici:

if !supportEmptyParas endif

Tablica 2.

Dioničar                                     Udjel (%)

Mercator d.d. Ljubljana                (…)

Hrvatski fond za privatizaciju        (…)

Intermercator GmbH                   (…)

Pavišić Zumbulka                        (…)

Vujnović Jana                             (…)

Bačurin Slavica                           (…)

Smolčić
Anđelko                         (…)

Ukupno
(…)

Izvor i
obrada podataka: Agencija za zaštitu tržišnog natjecanja

b) Mercator

Struktura udjela u temeljnom kapitalu poduzetnika
Mercator se nakon provedbe predmetne koncentracije neznatno promijenila. Naime,
poduzetnik Poslovni sistem Mercator d.d. ima udjel u iznosu od (…) posto, dok
preostali, neznatni dio u iznosu od (…) posto drži poduzetnik Intermercator GmbH.
3

Nakon stjecanja većinskog udjela u poduzetniku
Sloboda, 14. rujna 2001. poduzetnik Poslovni sistem Mercator d.d. otvorio je
hipermarket, Mercatorov centar u Zagrebu, Ulica grada Vukovara 269b.

5.
Ukupni godišnji promet sudionika koncentracije

Prema odredbama članka 22. stavka 1. ZZTN obveza
prijave namjere provedbe koncentracije poduzetnika postoji ukoliko su ispunjeni
uvjeti ukupnog godišnjeg prometa sudionika koncentracije ostvarenog prodajom
roba i usluga u godini koja je prethodila koncentraciji. Obveza prijave namjere
nastaje u slučaju ako je ukupni godišnji promet svih sudionika koncentracije
ostvaren prodajom roba i usluga u godini koja je prethodila predmetnoj
koncentraciji (u smislu grupe i to na svjetskoj razini – worldwide) bio veći od
700.000.000,00 kuna. Istovremeno (kumulativno) mora biti ispunjen i uvjet da
ukupan godišnji promet svakog ili najmanje dva sudionika koncentracije na
hrvatskom tržištu, u istom razdoblju iznosi više od 90.000.000,00 kuna.

Ukupni godišnji promet sudionika koncentracije u
2000. godini, kao godini koja je prethodila nastanku koncentracije prikazan je
u Tablici 3.

Tablica 3.

Sudionik
koncentracije                  Ukupni godišnji

                                              promet
u 2000. godini

1.  Mercator                                           (…)
kuna

2   Sloboda                                              (…)
kuna

3.  Poslovni
sistem Mercator d.d.,
    (Grupa Mercator)                               (…) kuna

      Ukupno (2.
+ 3.)                                                  (…)
kuna

Izvor i obrada: Agencija za zaštitu
tržišnog natjecanja, Odjel za istra­ži­vanje, analitiku i informatiku

if !supportEmptyParas endif

Agencija
je utvrdila da sudionici koncentracije ispunjavaju uvjete iz članka 22. stavka
1. ZZTN, te da u konkretnom slučaju postoji obveza prijave namjere njene
provedbe.

6.
Mjerodavno tržište

Agencija
je u konkretnom slučaju, sukladno odredbi članka 19. ZZTN, odredila mjerodavno
tržište na sljedeći način:

– u
proizvodnoj dimenziji:

trgovina
na malo u nespecijaliziranim prodavaonicama pretežno hranom, pićima i
higijenskim proizvodima

– u
zemljopisnoj dimenziji

područje
Županije zagrebačke i Županije karlovačke.

U
konkretnom slučaju Agencija je utvrdila mjerodavno tržište u proizvodnoj
dimenziji kao djelatnost trgovine na malo prehrambenim proizvodima, pićima i
higijenskim proizvodima u nespecijaliziranim prodavaonicama, budući da se u toj
djelatnosti oba poduzetnika, sudionika predmetne koncentracije preklapaju.

Prilikom
određivanja mjerodavnog tržišta i njegove analize, Agencija je uzela u obzir
strukturu prodajnih objekata i navike potrošača. Tako je utvrdila da
distribucijiski kanali poduzetnika prisutnih na ovako utvrđenom mjerodavnom
tržištu imaju sljedeću strukturu: diskonti, supermarketi, hipermarketi, cash
& carry, i male trgovine (obrtnici).

U
zemljopisnoj dimenziji mjerodavno tržište je određeno po županijama, i to u
Zagrebačkoj i Karlovačkoj županiji.

Naime,
poduzetnik Mercator je stjecanjem većinskog udjela i većinskog prava odlučivanja
u poduzetniku Sloboda i njegovim kasnijim pripajanjem, preuzeo i njegove
maloprodajne objekte. Naime, većina maloprodajnih objekata u vlasništvu/ najmu
poduzetnika Sloboda se nalazi na području Županije zagrebačke (šira okolica
Velike Gorice), te malim dijelom grada Zagreba.

Na
području Županije karlovačke se nalazi samo jedan maloprodajni objekt tipa
samoposluživanja (Duga Resa).

Stoga,
Agencija nije uzela u obzir područje Istarske županije, na kojoj je poduzetnik
Mercator do provođenja predmetne koncentracije djelovao.

Struktura
maloprodajnih objekata poduzetnika Sloboda prikazana je u sljedećoj tablici:

if !supportEmptyParas endif

Tablica 4.

TIP MALOPRODAJ-         Sjedište/adresa
       NOG OBJEKTA

   1  Cash & Carry         Velika Gorica, Sajmišna bb

   2  Diskont                   Velika
Gorica, L. Ružička bb

   3  Diskont                   Velika
Mlaka, A. Grahovara bb

   4  Market                   Mraclin,
B. Radića bb

   5  Market                   Buševec,
Trg seljačke sloge bb

   6  Market                   Kuče,
Petrova 24

   7  Market                   Rakitovec
158

   8  Market                   Okuje bb

   9  Robna kuća            Velika
Gorica, Slavka Kolara 2

10  Samoposluga           Turopolje

11  Samoposluga           Velika
Gorica, Šandora
                                    Brešćanskog
bb

12  Samoposluga           Velika
Gorica, Kurilovečka bb

13  Samoposluga           Velika
Gorica, Zagrebačka 24

14  Samoposluživanje    Bukovje

15  Samoposluživanje    Orle

16  Samoposluživanje    Veleševec

17  Samoposluživanje    Mala Buna

18  Samoposluživanje    Šćitarjevo

19  Samoposluživanje    Lomnica Donja, Školska bb

20  Samoposluživanje    Velika Gorica, D. Domjanića 1

21  Samoposluživanje    Velika Gorica, Kralja D.
                                    Zvonimira
21

22  Samoposluživanje    Velika Gorica, M. Slatinskoga 2

23  Samoposluživanje    Velika Gorica, Slavka Kolara 29

24  Supermarket           Velika
Gorica, Trg maršala Tita 8

25  Supermarket           Duga
Resa, Jozefinska cesta 8

26  Supermarket           Velika Gorica, Vinkovačka 1

27  Supermarket Tkalča            Zagreb, Centar Kaptol

Izvor i obrada podataka: Agencija za zaštitu tržišnog
natjecanja, Odjel za istraživanje, analitiku i informatiku

if !supportEmptyParas endif

6.1.
Tržišni udjeli poduzetnika sudionika koncentracije na mjerodavnom tržištu prije
provedbe koncentracije na području Županije zagrebačke i grada Zagreba

Analiza
tržišnih udjela poduzetnika na mjerodavnom tržištu izvršena je prema kriteriju
ostvarenog prometa u 2000. godini, kao mjerodavnoj godini koja je prethodila
predmetnoj koncentraciji.

 Tržišni udjeli poduzetnika koji su prije
provedbe koncentracije djelovali na mjerodavnom tržištu na području Županije
zagrebačke i grada Zagreba, prikazani su u sljedećoj tablici.

if !supportEmptyParas endif

Tablica 5.4

R.             Naziv             Mjesto      Promet u      Udjel
u %
    br.       poduzetnika                        2000. god.
                                                                  u
kn

      1       Konzum d.d.     Zagreb               (…)    (više od 15%)

      2       Getro
d.d.          Sesvete             (…)    (više
od 10%)

      3       Fliba
d.o.o.
              (Mercatone)     Zagreb               (…)      (više od 5%)

      4       Diona
d.d.         Zagreb               (…)      (više od
5%)

      5       Billa
d.o.o.        Zagreb               (…)    (manje od 5%

      6       Žitnjak
d.d.       Zagreb               (…)   (manje od5
%)

      7       Sloboda
           Velika Gorica    (…)    (manje
od 5%

      8       Prehrana
d.d.    Zagreb               (…)    (manje od
5%

      9       Union d.d.        Zagreb               (…)    (manje od 5%

     10      Japetić
d.d.       Jastrebarsko     (…)    (manje
od 5%

11      Gavranović  d.o.o. Zagreb        (…)    (manje od 5%

              Ostalih              Zagreb+Zag.
              500 poduzetnika žup.                 (…)                  (…)%

     A      Ukupno
511      Zagreb+Zag.
              poduzetnika     žup.                    (…)                  (…)%

     B      Obrtnici, zbirnoZagreb+Zag.
              (777)                  žup.                    (…)                  (…)%

C=A+B UKUPNO
(1288 poduzetnika):  (…)                  (…)%

Izvor i obrada: Agencija za zaštitu tržišnog natjecanja, Odjel
za istraživanje, analitiku i informatiku

if !supportEmptyParas endif

Iz
tablice 5. proizlazi da je na mjerodavnom tržištu prisutan velik broj
poduzetnika, od kojih poduzetnici Konzum d.d. i poduzetnik Getro d.d. imaju
tržišni udjel veći od (…) posto. Tržišni udjel poduzetnika Sloboda je relativno
malen i iznosi svega (…) posto.

Agencija je također prilikom analize navedenog
mjerodavnog tržišta zatražila podatke od nadležnih tijela za obrtnike (male
trgovine), i zaprimila zbirne podatke za sve obrtnike zajedno. Stoga analiza
Agencije nije obuhvatila njihove pojedinačne tržišne udjele.

6.2. Tržišni udjeli poduzetnika sudionika
koncentracije na mjerodavnom tržištu nakon provedbe koncentracije na području
Županije zagrebačke i grada Zagreba

if !supportEmptyParas endif

Tablica 6.5

R.             Naziv             Mjesto   Promet u      Udjel u %
     br.       poduzetnika                      2000. god.
                                                                 u
kn

      1        Konzum d.d.      Zagreb            (…)       više od 15%

      2        Getro d.d.           Sesvete           (…)       više od 10%

      3        Fliba d.o.o.
                (Mercatone)      Zagreb            (…)         više od 5%

      4        Diona d.d.          Zagreb            (…)         više od 5%

      5        Billa d.o.o.          Zagreb            (…)      manje od 5%

      6        Žitnjak d.d.        Zagreb            (…)      manje od 5%

      7        Mercator            Velika

                                            Gorica             (…)      manje
od 5%

      8        Prehrana d.d.     Zagreb            (…)      manje od 5%

      9        Union d.d.          Zagreb            (…)      manje od 5%

     10       Japetić d.d.        Jastre-
                                            barsko             (…)      manje
od 5%

     11       Gavranović
                d.o.o.                  Zagreb            (…)      manje od 5%

                Ostalih
500         Zagreb+
                poduzetnika       Zag. žup.        (…)                  (…)%

     A       Ukupno 511       Zagreb+
                poduzetnika       Zag. žup.        (…)                  (…)%

      B       Obrtnici, zbirno Zagreb+
                (777 obrtnika)    Zag. žup.        (…)                  (…)%

C=A+B  UKUPNO
(1288 poduzetnika)  (…)                  (…)%

Izvor i obrada: Agencija,
Odjel za istraživanje, analitiku i informatiku

Provedbom
predmetne koncentracije poduzetnik Mercator preuzima tržišni udjel poduzetnika
Sloboda, tako da isti ne mijenja, te stoga i dalje iznosi (…) posto.

Nadalje,
u konkretnom slučaju nije bilo moguće izračunati Herfindahl- Hirschmanov indeks
(dalje: HHI) iz razloga što Agencija nije raspolagala točnim podacima o svim
poduzetnicima prisutnim na mjerodavnom tržištu i točnim veličinama njihovih
tržišnih udjela. HHI je, naime, općeprihvaćeno mjerilo za izračun koncentriranosti
tržišta. Izračunava se zbrajanjem kvadrata tržišnih udjela svih poduzetnika
prisutnih na mjerodavnom tržištu. Tržišta na kojima HHI iznosi između 1000 i
1800 smatraju se umjereno koncentriranima. Tržišta na kojima HHI iznosi preko
1800 smatraju se visoko koncentriranima.

Međutim,
Agencija je izračunala drugi pokazatelj koncentriranosti tržišta, pokazatelj
omjera koncentracije (tzv. concentration ratio; dalje: CR). On predstavlja
zbrojeve postotaka tržišnih udjela nekoliko najvećih poduzetnika na tržištu (dva,
tri, četiri ili više).

U
konkretnom slučaju za dva najjača takmaca pokazatelj CR2 iznosi (…). Za četiri
poduzetnika s najjačim tržišnim udje­lom, pokazatelj CR4 iznosi (…).

U
konkretnom slučaju je riječ o koncentriranom tržištu koje je dobro strukturirano
po broju tržišnih takmaca.

Iz
prikazanih analiza proizlazi da se provedbom predmetne koncentracije struktura
mjerodavnog tržišta neće izmijeniti.

6.3
Tržišni udjeli poduzetnika sudionika koncentracije na mjerodavnom tržištu
prije  provedbe koncentracije na
području Županije karlovačke

Tržišni
udjeli poduzetnika koji su prije provedbe koncentracije djelovali na
mjerodavnom tržištu na području Županije karlovačke, prikazani su u sljedećoj
tablici.

if !supportEmptyParas endif

Tablica 7.6

R.             Naziv             Mjesto       Promet
u   Udjel u %
    br.                                                      2000. god.
                                                                     u kn.

      1        Bond d.o.o.        Karlovac          (…)    Veći od 10 %

      2        Trgovačko podu-
                zeće Ogulin d.d.Ogulin              (…)  Manji od 10%

      3        Diona
d.d.          Karlovac          (…)  Manji
od 10%

      4        Kordun
d.d.       Slunj                ( …)  Manji od
10%

      5        Autobusni

                kolodvor d.d.     Karlovac          (…)  Manji od 10%

      6        Ozalj
poljopri-
                vredna zadruga Ozalj                 (…)    Manji od 5%

      7        Kengur
d.o.o.
                za trgovinu i
                ugostiteljstvo    Ogulin              (…)    Manji od 5%

      8        Bakin d.o.o.       Ozalj                 (…)    Manji od 5%

      9        Mivit-trgovina

                d.o.o.                  Ogulin              (…)    Manji od 5%

10       Zoni d.o.o.
                Karlovac            (…)                              Manji
od 5%

     11       Sloboda              Duga

                                            Resa                 (…)    Manji od 5%

                Ostalih
47
                poduzetnika:                                (…)                    (…)

     A       Ukupno 58
                poduzetnika                                 (…)                    (…)

      B       Obrtnici, zbirno
                (129 obrtnika)                              (…)                    (…)

C=A+B  UKUPNO

                (187 poduzetnika)                       (…)                    (…)

Izvor i obrada: Agencija, Odjel za istraživanje, analitiku i
informatiku

if !supportEmptyParas endif

Kao što
je vidljivo iz tablice 7. na mjerodavnom tržištu na području Županije
karlovačke prisutno je ukupno 187 poduzetnika, od kojih samo poduzetnik Bond
d.o.o. ima tržišni udjel veći od (…) posto. Tržišni udjel poduzetnika Slobode
kojeg je ostvarila temeljem jednog maloprodajnog objekta u Dugoj resi iznosi
svega (…) posto.

6.4.
Tržišni udjeli poduzetnika sudionika koncentracije na mjerodavnom tržištu
nakon  provedbe koncentracije na
području Županije karlovačke7

if !supportEmptyParas endif

Tablica 8.

R.       Naziv poduzetnikaMjesto    Promet   Udjel
u %
     br.                                                        2000.

                                                                 god.
u kn

      1        Bond d.o.o.           Karlovac  (…)         Veći od 10%

      2        Trgovačko podu-
                zeće Ogulin d.d.   Ogulin      (…)         Manji od 10%

      3        Diona d.d.             Karlovac  (…)         Manji od 10%

      4        Kordun d.d.          Slunj         (…)         Manji od 10%

      5        Autobusni kolo-
                dvor d.d.               Karlovac  (…)         Manji od 10%

      6        Ozalj poljopri-
                vredna zadruga    Ozalj          (…)         Manji od 5%

      7        Kengur d.o.o. za
                trgovinu i
                ugostiteljstvo       Ogulin      (…)         Manji od 5%

      8        Bakin d.o.o.          Ozalj          (…)         Manji od 5%

      9        Mivit-trgovina
                d.o.o.                     Ogulin      (…)         Manji
od 5%

     10       Zoni d.o.o.            Karlovac  (…)         Manji od 5%

     11       Mercator               Duga
Resa(…)        Manji od 5%

                Ostalih
47
                poduzetnika                            (…)         (…)%

     A       Ukupno
58
                poduzetnika                            (…)         (…)%

B       OBRTNICI,
                zbirno (129
                obrtnika)                                  (…)         (…)%

C=A+B  UKUPNO (187
                poduzetnika)                           (…)(…)%

if !supportEmptyParas endif

Izvor i obrada: Agencija,
Odjel za istraživanje, analitiku i informatiku

Kao što
je vidljivo iz Tablice 8. provedbom predmetne koncentracije poduzetnik Mercator
preuzima tržišni udjel poduzetnika Sloboda, tako da isti i dalje iznosi svega
(…) posto.

Kao i u
prethodno analiziranom mjerodavnom tržištu na području Zagrebačke županije tako
i u konkretnom slučaju, također nije bilo moguće izračunati Herfindahl-
Hirschmanov indeks (dalje: HHI) iz razloga što Agencija nije raspolagala točnim
podacima o svim poduzetnicima prisutnim na mjerodavnom tržištu i točnim
veličinama njihovih tržišnih udjela.

Agencija
je izračunala drugi pokazatelj koncentriranosti tržišta, CR3 koji za tri
najjača takmaca iznosi (…). Riječ je o koncentriranom tržištu ali koje je dobro
strukturirano po broju tržišnih takmaca.

Iz
svega gore navedenog proizlazi da se struktura mjerodavnog tržišta provedbom
predmetne koncentracije neće izmijeniti.

7.
Izvješće Uprave kojom se pravno i ekonomski obrazlaže koncentracija

Podnositelj
prijave je odlučio preuzeti poduzetnika Sloboda sukladno vlastitoj razvojnoj
strategiji. Naime, podnositelj prijave je utvrdio da je poduzetnik Sloboda vrlo
stabilan, te da ima srod­nu organizacijsku strukturu.

Provedbom
predmetne koncentracije podnositelj prijave je preuzeo osim organizacijskih,
kadrovskih i prostornih resursa poduzetnika Slobode, i njegovu maloprodajnu
mrežu na području grada Zagreba i okolice.

Osim
navedenog podnositelj prijave u svom izvješću uprave navodi da će provođenjem
predmetne koncentracije doći do povećanja opsega vlastitih poslovnih
djelatnosti, izgradnje vlastitog distribucijskog centra i jačanja tržišnog
udjela.

Također,
na ovaj način bi se podnositelj prijave povezao s drugim hrvatskim
poduzetnicima, a ujedno bi prisustvo slovenske grupacije predstavljalo
protutežu drugim domaćim poduzetnicima.

8.
Prednosti za potrošače

Sa stanovišta prednosti za potrošače podnositelj
prijave navodi da je njegova poslovna politika usmjerena na bolje upoznavanje
samih potrošača i njihovih potreba. Provedbom predmetne sudionici koncentracije
će se usmjeriti na proizvode zdrave hrane i poticati sudjelovanje svih koji se
bave njenom proizvodnjom i preradom. Nadalje, smanjenjem troškova, širenjem
ponude i prodajne mreže ostvarit će se konkurentski položaj na tržištu.

Kao još
jednu od prednosti za potrošače, podnositelj prijave navodi stavljanje u promet
PIKA kartice pomoću koje će kupci skupljati bodove i ostvarivati povoljniju
kupnju. Također će se započeti sa razdobljem intenzivne aktivnosti na
uspostavljanju sustava upravljanja kvalitetom po ISO 9001 standardu.

III.
Razmatrajući sve činjenice i dokaze vezane uz ocjenjivanje prijavljene koncentracije
poduzetnika, Savjet za zaštitu tržišnog natjecanja (dalje: Savjet) je, sukladno
ovlastima iz članka 30. stavka 2. točka 3. ZZTN, na sjednici održanoj 11.
ožujka 2003., ocijenio da je u konkretnom slučaju riječ o dopuštenoj
koncentraciji.

Pri donošenju takve odluke, Savjet je osobito uzeo u
obzir činjenicu da su tržišni udjeli poduzetnika na mjerodavnom tržištu vrlo
mali, te da provedbom predmetne koncentracije neće doći do promjene strukture
mjerodavnog tržišta.

Ovo osobito ne na način da bi provedba te
koncentracije poduzetnika imala za posljedicu značajno ili trajno ograničavanje
ili ukidanje slobodnog tržišnog natjecanja.

Savjet je uzeo u obzir i očekivane korisne učinke
koje bi predmetna koncentracija mogla imati u pogledu pogodnosti za potrošače,
u odnosu na jačanje konkurentnosti na domaćem tržištu, kao i obujam i kvalitetu
ponude.

S obzirom na gore navedeno, odlučeno je kao u točki
I. izreke ovog rješenja.

IV. Sukladno iznijetim činjenicama odlučeno je da se
prijav­ljena koncentracija kao dopuštena upiše u Upisnik o koncentracijama, kao
što je riješeno u točki II. izreke ovog rješenja.

V. Agencija je na temelju odredbe članka 217. Zakona
o općem upravnom postupku (»Narodne novine«, broj: 53/91 i 103/96, dalje;
ZoUP), 14. travnja 2003., donijela privremeno rješenje kojim se ocjenjuje
dopuštenom koncentracija poduzetnika Mercator Pula d.o.o. i poduzetnika Sloboda
d.d., pod poslovnim brojem, klasa UP/I 030-02/2001-01/48, urbroj:
580-02-03-21-38. U izreci privremenog rješenja odlučeno je da će se o upisu
predmetne koncentracije u Upisnik o koncentracijama odlučiti konačnim
rješenjem.

Naime, Agencija je ocijenila da je prema svim
okolnostima slučaja prije okončanja postupka neophodno donijeti rješenje kojim
se privremeno uređuju sporna pitanja i odnosi na podlozi podataka kojima je
raspolagala.

Ocijenjeno je, naime, da su podaci kojima raspolaže
Agencija u trenutku donošenja ovog rješenja dovoljni za rješavanje osnovnog
pitanja, a to je dopuštenost koncentracije poduzetnika Mercator Pula d.o.o. / Sloboda
d.d. u smislu odredaba ZZTN.

Naime, Agencija je u tijeku postupka ocjene predmetne
koncentracije poduzetnika zatražila podatke od nadležnih tijela, koji do dana
otpreme privremenog rješenja nije zaprimila. Nedostajući podaci, međutim, nisu
bili od odlučnog značaja za donošenja ocjene dopuštenosti predmetne
koncentracije poduzetnika. Reče­ne podatke Agencija je u međuvremenu zaprimila.

S obzirom da sukladno odredbi članka 217. stavka
3.ZoUP se rješenjem o glavnoj stvari koje se donosi nakon okončanja postupka
ukida privremeno rješenje stoga je odlučeno kao u točki III. izreke ovog
rješenja.

VI. Podnositelj prijave, poduzetnik Mercator- H
d.o.o. obveznik je uplate upravne pristojbe.

S obzirom da je Agencija u postupku utvrdila da je
kod pod­nositelja prijave došlo do statusnih promjena, i to na način kako je
opisano u točki II. 1.b) obrazloženja ovog rješenja, određeno je da je obveznik
uplate upravne pristojbe poduzetnik Mercator- H d.o.o., koji je pravni sljednik
podnositelja prijave.

Upravna pristojba iz točke
III. izreke ovog rješenja određena je na temelju članka 14. Tarifnog broja 106.
točke 1. Zakona o izmjenama i dopunama Zakona o upravnim pristojbama (»Narodne
novine«, broj: 131/97) koji za prijavu za upis u Upisnik o koncentracijama
propisuje upravnu pristojbu u iznosu od 5.000,00 kuna, te tarifnog broja 107.
točke 1. Uredbe o izmjeni tarife Zakona o upravnim pristojbama (»Narodne
novine«, broj: 116/2000) koji za rješenje o upisu u Upisnik o koncentracijama,
u razmjeru s temeljnim kapitalom podnositelja prijave, propisuje upravnu
pristojbu u iznosu od 250.000,00 kuna.

Stoga je odlučeno kao u točki
IV. izreke ovog rješenja.

Iznos od 255.000,00 kuna iz
točke III. izreke ovog rješenja pristojbeni obveznik uplaćuje u kunama, posebnom
uplatnicom u korist Državnog proračuna Republike Hrvatske u roku od osam (8)
dana od dana dostave ovog rješenja na račun broj 1001005-1863000160, u »poziv
na broj odobrenja« upisati u pretpolje model »24«, a u polje podatak prvi:
5002- (navesti matični broj subjekta).

Pristojbeni obveznik dužan je
dokaz o izvršenoj uplati uprav­ne pristojbe dostaviti Agenciji bez odgode, a
najkasnije u roku od osam (8) dana od izvršene uplate pozivom na broj, klasa:
UP/I 030-02/2001-01/48. U protivnom će Agencija, primjenom članka 10. stavka 2.
Zakona o upravnim pristojbama, pokrenuti postupak prisilne naplate upravne
pristojbe.

VII. Ovo rješenje, sukladno
članku 37. a stavak 1. ZZTN, bit će objavljeno u »Narodnim novinama«, kako je
riješeno u točki V. izreke ovog rješenja.

Uputa o pravnom lijeku

Ovo rješenje konačno je u upravnom postupku. Protiv
rješenja nije dopuštena žalba, ali nezadovoljna stranka može pokrenuti upravni
spor pred Upravnim sudom Republike Hrvatske u roku od trideset (30) dana od
dana dostave ovog rješenja.

Klasa: UP/I 030-02/2001-01/48
Urbroj: 580-02-03-21-41
Zagreb, 29. travnja 2003.

Ravnatelj          Voditelj
postupka

**mr. sc.** **Hrvoje             Katarina
Kunce**

**Momčinović,** v. r.**Kern,**
v. r.

Rješenje, NN 125/2003-1812
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)